open-index/open-wikipedia-markdown huggingface dataset:
Gianni Franciolini

**Gianni Franciolini** (*Giovanni Battista Franciolini*; 1. kesäkuuta 1910 Firenze – 1. tammikuuta 1960 Rooma) oli italialainen elokuvaohjaaja ja käsikirjoittaja. 

Franciolini aloitti elokuvien tekemisen nuorena. Hän matkusti 20-vuotiaana vuonna 1930 Pariisiin, jossa hän oleskeli avantgarde-piireissä ja oli Eugène Deslawin ja Georges Lacomben apulaisohjaajana. Palattuaan Italiaan hän oli avustajana Camillo Mastrocinquen ja Mario Soldatin elokuvissa. Hän debytoi ohjaajana vuonna 1939 ja teki kolme dokumenttia, yhden Firenzestä Ubaldo Magnaghin kanssa, yhden Roomasta ja kolmannen nimeltä *Vérités sur l'Italie*.

Franciolini ohjasi vuonna 1942 yhden menestyneimmistä teoksistaan ​​*Fari nella nebbia*, jossa hän osoitti kykynsä luoda aistillisuutta, tunnelmia ja synkkyyttä, johtuen ilmeisistä ranskalaisten filmien vaikutuksesta (ohjaajat Jean Renoir ja Marcel Carné erityisesti). Se on laskettava niihin elokuviin, jotka tasoittivat hänen tietään neorealismiin.

Sodan jälkeen Franciolini kuvasi muita, edelleen teatteriteksteihin perustuvia melodraamoja, kuten Vivianin *[[Notte di tempesta (elokuva 1946)|Notte di tempesta]]* (1946), tai kirjallisia, kuten Tolstoin *[[Kreutzersonaatti (Leo Tolstoin romaani)|Kreutzersonaattiin]]* pohjautuvan filmin *[[Amanti senza amore]]*. Käsikirjoittaja Cesare Zavattinin kanssa Franciolini astui neorealismin tielle. Sen vaikutuksesta hän ryhtyi 1950-luvun puolivälissä tekemään episodisia elokuvia.

Elokuvan *[[Villa Borghese (elokuva)|Villa Borghese]]* (1953) kuvauksissa Franciolini osoitti Simone Emilianin mukaan hienoa herkkyyttä naismuotokuvien rakentamisessa, jotka tietyllä tavalla näyttävät ennakoivan Antonio Pietrangelin elokuvia.

Elokuvalla *[[Racconti romani]]* (1955) Franciolini voitti parhaan ohjaajan ja parhaan tuottajan David di Donatello -palkinnon (tuottajana Niccolò Theodoli).

## Filmografia
**Vérité sur l'Italie* (1939)
**[[L'ispettore Vargas]]* (1940)
**[[Fari nella nebbia]]* (1942)
**[[Giorni felici]]* (1943)
**[[Addio, amore!]]* (1943)
**[[Notte di tempesta (elokuva 1946)|Notte di tempesta]]* (1946)
**[[Amanti senza amore]]* (1947)
**[[La sposa non può attendere]]* (1949)
**[[Kohtalon kilparata]]* *(Ultimo incontro)* (1951)
**[[Päivää elefantti]]* *(Buongiorno, elefante!)* (1952)
**[[Meidän naisemme]]* *(Siamo donne)* (1953)
**[[Nainen kadulta (Franciolini)|Nainen kadulta]]* *(Il mondo le condanna)* (1953)
**[[Villa Borghese (elokuva)|Villa Borghese]]* (1953)
**[[Il letto (elokuva 1954)|Il letto]]* (Jakso *Il divorzio*) (1954)
**[[Racconti romani (elokuva)|Racconti romani]]* (1955)
**[[Le signorine dello 04]]* (1955)
**[[Peccato di castità]]* (1956)
**[[Kesätarinoita]]* *(Racconti d'estate)* (1958)
**[[Ferdinando I° re di Napoli]]* (1959)

## Lähteet
Bulgarian parlamenttivaalit 2013

**Bulgarian parlamenttivaalit 2013** toimitettiin Bulgariassa 12. toukokuuta 2013. Vaaleissa valittiin 240 edustajaa Bulgarian kansalliskokoukseen. Maan pääministeri erosi ennen vaaleja toukokuussa esimerkiksi korruptionvastaisten mielenosoitusten takia, ja koska uutta hallitusta ei saatu tehtyä, järjestettiin uudet vaalit. Vaaleissa oli ehdolla 8&nbsp;148, joista noin kolmannes naisia. Vaaleissa noin 52 prosenttia äänioikeutetuista kävi äänestämässä, ja valituista 59 oli naisia.

## Tulokset
Puolueet saivat paikkoja seuraavasti:
* GERB: 97
* Koalitio Bulgarian puolesta: 84
* Oikeuksien ja vapauksien liike: 36
* Hyökkäys: 24.

## Lähteet
Bulgarian parlamenttivaalit 2009

**Bulgarian parlamenttivaalit 2009** toimitettiin Bulgariassa 5. heinäkuuta 2009 240 uuden Bulgarian kansalliskokouksen edustajan valitsemiseksi. Vaaleissa oli ehdolla 20 puoluetta ja koalitiota. GERB, joka ei ollut ennen vuotta 2009 kansalliskokouksessa, voitti vaalit. Valituista 50 oli naisia. Vaaleissa annettiin 4&nbsp;345&nbsp;450 ääntä, ja äänestysaktiivisuus oli 61&nbsp;%.

## Tulokset
Paikkajako oli vaalien jälkeen seuraava:
* GERB: 116
* Koalitio Bulgarian puolesta: 40
* Oikeuksien ja vapauksien liike: 38
* Hyökkäys: 21
* Sininen koalitio: 15
* Järjestys, laki ja oikeus: 10.

## Lähteet
Portlandkivi

**Portlandkivi** on kermanvalkoista kalkkikiveä (tarkalleen ottaen ooliittia), jota saadaan Dorsetin rannikolla sijaitsevalta Portlandin saarelta Lounais-Englannista. Saarella sijaitseva kiviesiintymä muodostui myöhäisjurakaudella noin 145–163,5 miljoonaa vuotta sitten, jolloin Iso-Britannia sijaitsi subtrooppisilla leveysasteilla. Portlandkivi kestää hyvin rapautumista mutta on silti helposti työstettävää, minkä vuoksi se on ollut suosittu rakennusmateriaali satojen vuosien ajan.

Portlandkiveä hyödynnettiin rakentamisessa jo roomalaisten hallitessa Britanniaa. Sitä alettiin tuoda Lontooseen 1300-luvulta lähtien, ja monet kaupungin merkittävimmistä rakennuksista onkin rakennettu juuri portlandkivestä, esimerkiksi vanha Westminsterin palatsi (1347), Lontoon Tower (1349) ja osittain myös Buckinghamin palatsi (1854). Christopher Wren käytti sitä St. Paulin katedraalissa ja monissa muissa Lontooseen suunnittelemissaan kirkoissa. Myös New Yorkissa sijaitsevan Yhdistyneiden kansakuntien päämajassa on käytetty portlandkiveä.

## Lähteet
Bulgarian parlamenttivaalit 2005

**Bulgarian parlamenttivaalit 2005** toimitettiin 25. kesäkuuta 2005 Bulgariassa. Vaaleissa valittiin 240 edustajaa Bulgarian kansalliskokoukseen nelivuotiskaudelle. Vaaleissa äänestysaktiivisuus oli 55,8&nbsp;%. Parlamentti aloitti työnsä 11. heinäkuuta 2005. Uusi hallitus hyväksyttiin 15. elokuuta 2005. Hallitukseen kuului Koalitio Bulgarian puolesta, Kansallinen liike vakauden ja vaurauden puolesta ja Oikeuksien ja vapauksien liike.

## Tulokset
Puolueet saivat paikkoja seuraavasti: 
* Koalitio Bulgarian puolesta: 82
* Kansallinen liike vakauden ja vaurauden puolesta: 53
* Oikeuksien ja vapauksien liike: 34
* Hyökkäyskoalitio: 21
* Demokraattiset voimat: 20
* Demokraatit vahvan Bulgarian puolesta: 17
* Bulgarian kansanunioni: 13.

## Lähteet
Bulgarian parlamenttivaalit 2001

**Bulgarian parlamenttivaalit 2001** toimitettiin Bulgariassa 17. kesäkuuta 2001. Vaaleissa valittiin 240 edustajaa Bulgarian kansalliskokoukseen nelivuotiskaudelle. Vaalit voitti Kansallinen liike vakauden ja vaurauden puolesta, joka sai puolet parlamentin paikoista. Naisia kansalliskokoukseen valittiin 63. Äänestysaktiivisuus oli 67&nbsp;%.

## Tulokset
Paikkajako vaalien jälkeen oli seuraava:
* Kansallinen liike vakauden ja vaurauden puolesta: 120
* Demokraattisten voimien unioni:51
* Bulgarian puolesta: 48
* Oikeuksien ja vapauksien liike: 21.

## Lähteet
Bulgarian parlamenttivaalit 1997

**Bulgarian parlamenttivaalit 1997** toimitettiin Bulgariassa 19. huhtikuuta 1997. Vaalit järjestettiin, koska 19. helmikuuta 1997 kansalliskokous päätettiin hajottaa. Hajotus johtui lakoista ja mielenosoituksista sosialistihallitusta vastaan. Äänestysaktiviisuus oli 58,9&nbsp;%. Demokraattisten voimien unioni sai enemmistön paikoista. Valituista 26 oli naisia.

## Tulokset
Paikkajako oli vaalien jälkeen seuraava:
* Demokraattisten voimien unioni: 137
* Bulgarian sosialistinen puolue: 58
* Oikeuksien ja vapauksien liike: 19
* Eurooppalainen vasemmisto: 14
* Yritystoimintablokki: 12.

## Lähteet
Villemurlin

**Villemurlin** on kunta Ranskassa Loiret’n departementissa Centre-Val de Loiren alueella. Se sijaitsee noin 47 kilometriä Orléansin kaupungista kaakkoon.

Kunta tunnetaan "sinisten tikkaiden kylänä". Perinne sai alkunsa kun aikoinaan hevos- ja härkäkärryjä valmistaneet kärryntekijät maalasivat tikkaansa siniseksi. Perinne elvytettiin vuonna 2005, ja siitä lähtien on järjestetty vuosittain sinisten tikkaiden -festivaali syyskuussa.

## Lähteet

## Aiheesta muualla
Bulgarian parlamenttivaalit 1994

**Bulgarian parlamenttivaalit 1994** toimitettiin Bulgariassa 18. joulukuuta 1994 kansalliskokouksen hajottamisen (17. lokakuuta 1994) jälkeen. Vaalit olivat kolmannet, joissa oli käytössä monipuoluejärjestelmä. Vaaleissa valittiin 240 edustajaa maan kansalliskokoukseen. Vaaleissa oli neljän prosentin äänikynnys.

## Tulokset
Paikkajako vaalien jälkeen:
* Bulgarian sosialistinen puolue: 125
* Demokraattisten voimien unioni: 69
* Demokraatit - BZNS: 18
* Oikeuksien ja vapauksien liike: 15
* Yritystoimintablokki: 13.

## Lähteet
Beringinhylje

**Beringinhylje** eli **pohjanmerikarhu** (*Callorhinus ursinus*) on haaremihylkeisiin kuuluva Tyynenmeren pohjoisosissa elävä nisäkäslaji. Beringinhylkeellä on hyvin huomattava sukupuolidimorfismi; aikuiset urokset ovat  30–40&nbsp;% pidempiä ja yli 4,5 kertaa painavampia kuin aikuiset naaraat.

## Lähteet
Birger Ljungberg

**Birger Ljungberg** (7. kesäkuuta 1884 Fredrikstad – 20. huhtikuuta 1967 Fredrikstad) oli norjalainen upseeri ja Høyren poliitikko. Hän toimi Norjan puolustusministerinä 1939–1941 sekä lyhyesti keväällä 1942.
## Lähteet

## Aiheesta muualla
Nové Zámky

**Nové Zámky** on kaupunki Lounais-Slovakiassa. Vuonna 2021 kaupungissa asui vajaa 40 000 asukasta. 

## Maantiede ja ilmasto
Kaupungin keskusta on rakennettu Nitrajoen rannalle. Vuoden lämpimin kuukausi on heinäkuu, jonka keskilämpötila on 20,1°C. Nové Zámkyn kaikkien aikojen alin mitattu lämpötila on vuodelta 1929 jolloin se kävi -35°C asteessa.

## Historia
Nové Zámkyn ensimmäinen linnoitus valmistui jo 1540-luvulla, kun se rakennettiin puolustukseksi turkkilaisia vastaan. Toisen linnoituksen rakentaminen aloitettiin vuonna 1573. Kaupunki onkin nimetty näiden kahden linnoituksen mukaisesti monikkoon.

Turkkilaiset valtasivat kaupungin vuonna 1663 ja hallitsivat sitä seuraavat 20 vuotta. Pyhän saksalais-roomalaisen keisarikunnan armeija vapautti sen vuonna 1685. Tämän jälkeen linnoitus menetti hiljalleen sotilaallista merkitystään ja se purettiin 1720-luvulla.

## Väestö

## Urheilu
Jääkiekkojoukkue HC Nové Zámky pelaa Slovakian korkeimmalla sarjatasolla Extraligassa.

## Nähtävyydet ja liikenne
Keskustan katolilainen Pyhän ristin kirkko on rakennettu 1580-luvulla. Vuonna 1740 kaupungissa riehuneen ruttoepidemian muistoksi on pystytetty ryhmä barokkipatsaita.

Nové Zámkyn rautatieasema on eteläisen Slovakian keskeisimpiä risteysasemia, josta on junayhteys myös useisiin naapurimaihin.

## Ystävyyskaupungit
Lähde:

*  Fonyód (Unkari)
*  Sevnica (Slovenia)
*  Tábor (Tšekki)
*  Znojmo (Tšekki)

## Lähteet

## Aiheesta muualla
Kornelius Bergsvik

**Kornelius Bergsvik** (18. maaliskuuta 1889 Austrheim – 2. toukokuuta 1975) oli norjalainen työväenpuolueen poliitikko. Hän istui suurkäräjillä vuosina 1928–1945 ja toimi Norjan sosiaaliministerinä 1935–1936 sekä valtiovarainministerinä 1936–1939. Vuosina 1939–1940 ja 1945–1959 hän oli Telemarkin maaherra.
## Lähteet

## Aiheesta muualla
Oliver Tambon seuralaisten ritarikunta

**Oliver Tambon seuralaisten ritarikunta** () on eteläafrikkalainen ritarikunta, joka perustettiin 6. joulukuuta 2002. Sitä myönnetään yksinomaan ulkomaalaisille tunnustuksena kansainvälisten suhteiden parantamisesta, Etelä-Afrikan intressien edistämisestä tai maan arvojen jakamisesta. Ritarikunta on nimetty Oliver Tambon mukaan, joka toimi näkyvänä apartheidin vastustajana. Ritarikunnan näkyvin tunnus on puusta valmistettu kävelykeppi, joka kuvaa kunniamerkin saajan saamaa arvostusta sekä tukea, jota hän kunniamerkin saatuaan saa. 

Kunniamerkkiä jaetaan kolmessa luokassa (kultainen, hopeinen ja pronssi), mutta ritarikunnan nauha on yhtenäinen kaikissa luokissa:

*  ritarikunnan nauha

## Lähteet
Evankelisluterilainen synodi

**Evankelisluterilainen synodi** ( on yhdysvaltalainen tunnustus-luterilainen kirkko. Se on teologisesti konservatiivinen ja on perustettu vuonna 1918 Iowan osavaltiossa. Siihen kuuluu 120 seurakuntaa ja noin 15 000 jäsentä.

## Historia
Kirkon juuret juontavat Norjasta Yhdysvaltoihin 1800-luvulla muuttaneista siirtolaisista. Heidän muutettuaan Wisconsinin, Iowan, Minnesotan ja muiden vastaavien osavaltioiden erämaihin ei heillä ollut aluksi kirkkoja eikä pastoreita, mutta pian Norjasta saapui pastoreita organisoimaan paikallista seurakuntaelämää. Eräs ensimmäisistä pastoreista piti jumalanpalveluksia niin ladossa kuin taivasalla kahden tammen alla. Vuonna 1853 norjalaissiirtolaiset muodostivat ensimmäisen kirkollisen yhdyskuntansa, joka tunnettiin Norjalaisena synodina (*Norwegian Synod*).

Synodin perustajat tutustuivat myös muihin Yhdysvaltain luterilaisiin, mutta pitivät monia näistä opiltaan ja käytänteiltään liian löyhinä. 1850-luvun lopulla he tutustuivat kuitenkin C. F. W. Waltheriin ja tämän johtamaan Missouri-synodiin, jonka linjasta he vakuuttuivat ja katsoivat voivansa olla sen kanssa opillisessa yhteydessä. Heinäkuussa 1872 Norjalainen synodi, Missouri-synodi, Wisconsinin evankelis-luterilainen synodi ja joukko muita synodeja perusti yhdessä Evankelisluterilaisen synodaalisen konferenssin (*Evangelical Lutheran Synodical Conference*).

1880-luvulla alkoivat kuitenkin opilliset ristiriidat aiheuttaa kiistoja. Vuonna 1917 useat norjalaistaustaiset kirkot yhdistyivät uudessa kirkkokunnassa ilman opillista yksimielisyyttä. Pieni joukko pastoreita ja seurakuntia kieltäytyi liittymästä erityisesti vastustaen sitä opetusta, että ihminen voisi tehdä jonkinlaista yhteistyötä Jumalan kanssa kääntyäkseen, mikä näiden seurakuntien mielestä vaaransi opin siitä, että kääntymyksemme on yksin Jumalan armon aikaansaannosta.

Nämä seurakunnat päättivät järjestäytyä uudelleen vanhan synodinsa pohjalta, ja niinpä kesäkuussa 1918 Lime Creekin luterilaisessa kirkossa lähellä Iowan Lake Millsiä uudelleenorganisoitiin Norjalainen synodi, joka tuli myöhemmin muuttamaan nimensä Evankelisluterilaiseksi synodiksi.

Synodi alkoi pian kasvaa ja vuonna 1927 perustettiin Minnesotan Mankatoon Bethany Lutheran College. Vuonna 1946 kirkko perusti oman teologisen seminaarinsa, Bethany Lutheran Theological Seminaryn. Jätettyään opillisista syistä edellä mainitun Synodaalisen konferenssin Evankelisluterilainen synodi perusti vuonna 1993 Tunnustuksellisen evankelis-luterilaisen konferenssin (*Confessional Evangelical Lutheran Conference*) yhdessä muiden eri puolilta maailmaa olevien kirkkojen kanssa, joista yksi oli edellä mainittu Wisconsinin evankelis-luterilainen synodi.

## Lähteet

## Aiheesta muualla
*Kirkkokunnan verkkosivusto
Elämäntapalääketiede

**Elämäntapalääketiede** (myös nimellä: elintapalääketiede) on näyttöön perustuvan lääketieteen haara, joka käyttää elämäntapainterventioita ensisijaisena hoitomuotona kroonisten sairauksien, kuten sydän- ja verisuonitautien , tyypin 2 diabeteksen ja lihavuuden hoitoon. Sen kuusi pilaria ovat kokokasvisruokaan painottuva ravitsemus, fyysinen aktiivisuus, palauttava uni, stressinhallinta, haitallisten aineiden välttäminen ja positiivinen sosiaalinen yhteys toisiin ihmisiin.

Monien ei-tarttuvien sairauksien taustasyiksi tunnistetaan epäterveelliset elintavat  . Elämäntapalääketieteen lääketieteellisiksi vaikutusmekanismeiksi katsotaan juurisyihin vaikuttaminen; mm. hapetusstressiin liittyvä solutuho ja -kuormitus, suolistomikrobiomin häiriötila sekä epigeneettiset muutokset synnyttävät ja ylläpitävät moniin kroonisiin sairauksiin liitettyä kroonista matala-asteista tulehdusta.  Juurisyihin katsotaan voitavan vaikuttaa elintapamuutoksin tavalla, joka vähentää matala-asteista tulehdusta  .

Elämäntapalääketiede käyttää lääketieteellistä näyttöä ja kliinistä osaamista auttaakseen potilaita tekemään terveellisiä elämäntapamuutoksia, joilla voidaan vähentää sairastumisriskiä ja parantaa terveyttä. Se painottaa terveellisten elämäntapojen edistämistä ja niihin liittyvien riskitekijöiden hallintaa; elintapoihin vaikuttamalla voidaan paitsi estää, myös hoitaa monia kroonisina pidettyjä sairauksia. Ollakseen hoidollisesti vaikuttava, elintapamuutosten on oltava riittävän suuria, ja siksi elämäntapalääketiede voi myös sisältää myös käyttäytymisterapiaa, motivaation lisäämistä, oman toimijuuden kehittämistä ja potilaan osallistamista oman terveytensä edistämiseen. Työskentely on moniammatillista siellä missä siihen on mahdollisuus.

Elämäntapalääketieteestä voi suorittaa kansainvälisesti tunnustetun sertifikaatin (Dip IBLM)  ja terveydenhuollon ammattilaisille järjestetään ammatillista CME/CE -pisteitä kerryttävää täydennyskoulutusta . Monien muiden maiden tapaan myös Suomeen on vuonna 2022 perustettu elämäntapalääketieteen yhdistys FALM ry .

## Lähteet
5-Star (Stray Kidsin albumi)

**5-Star** (tyyliteltynä ★★★★★) on eteläkorealaisen Stray Kidsin kolmas studioalbumi, joka julkaistiin JYP Entertainmentin ja Republic Recordsin kautta 2. kesäkuuta 2023. Albumin tuottamisesta vastasi pääsääntöisesti yhtyeen sisäinen tuottajaryhmä 3racha. Albumi sisältää kaksitoista kappaletta, mukaan lukien nimikkosinglen ”S-Class”.

## Tausta
Stray Kids kertoi *The Fact* -lehden haastattelussa lokakuussa 2022, että julkaisisi pian kolmannen studioalbuminsa. Jäsen Seungmin kuvasi tulevan albumin olevan "kaikin puolin loistava" ja sisältävän genrejä, joita yhtye ei aiemmin ole kokeillut.  Alkuvuodesta 2023 yhtye latasi videon *Step Out 2023* videopalvelu YouTubeen, jossa ilmoitettiin yhtyen julkaisevan kaksi albumia vuonna 2023.

Maaliskuussa 2023 *Hankook Ilbo* -lehti uutisoi, että Stray Kids oli kuvannut uuden musiikkivideon ja julkaisisi uuden albumin saman vuoden huhtikuussa. JYP Entertainment vahvisti tiedon, että albumi oli valmis, mutta ei kommentoinut julkaisupäivää. *SpoTV News* uutisoi myöhemmin huhtikuussa, että yhtye julkaisisi albumin kesäkuussa. JYP vahvisti julkaisupäivän olevan 2. kesäkuuta.

## Tuottaminen
*5-Star* koostuu kahdestatoista kappaleesta. Genrellisesti se edustaa hip hopia, poppia ja electronicaa. Albumin tuottamisesta vastasi yhtyeen sisäinen tuottajaryhmä 3racha–Bang Chan, Changbin ja Han sanoittivat kappaleet. Heidän lisäkseen tuottamiseen osallistuivat tuottajat Versachoi, Chae Kang-hae, Restart, Zack Djurich, Millionboy, Trippy, Nickko Young, Kyle Reynolds, Chris LaRocca ja Jun2. Korealais-amerikkalainen rap-artisti Tiger JK osallistui kappaleen ”Topline” tuottamiseen ja on albumilla vierailevana artistina. 3rachan lisäksi jäsen Felix osallistui kappaleiden ”Super Bowl” ja ”FNF” sanoittamiseen.

## Julkaisu
Yhtye julkaisi albumin trailerin 28. huhtikuuta 2023. Albumin ennakkotilaukset alkoivat samana päivänä. Albumista julkaistiin viisi eri versioita kahdellatoista eri kansikuvalla–rajoitettupainos, versiot A, B ja C sekä kahdeksan perinteistä CD-koteloa. Albumin tähtikuvioteemainen kappalelista julkaistiin 30. huhtikuuta. Albumilla on yhtyeen aikaisemmin julkaistut kappaleet ”Mixtape: Time Out” ja ”The Sound”.

*5-Star* julkaistiin 2. kesäkuuta 2023. ”S-Class” singlen musiikkivideo julkaistiin samana päivänä. Yhtye promosi singleä albumin julkaisuviikkona musiikkiohjelmissa *[[Music Bank]]*, *[[Show! Music Core]]* ja *[[Inkigayo]]*. Yhtyeen kolmas fanitapaaminen *Pilot: For ★★★★★* pidetään heinäkuun alussa.

## Kaupallinen menestys
JYP Entertainment uutisoi 30. toukokuuta 2023, että albumin ennakkotilaukset olivat ylittäneet 4,93 miljoonan kappaleen määrän. Kaksi päivää myöhemmin tilaukset ylittivät 5,13 miljoonan määrän. Määrä oli yli kaksinkertainen verrattuna yhtyeen *[[Maxident]]* EP:n ennakkotilauksiin. Samalla albumista tuli ennakkotilatuin korealainen julkaisu.

Albumi myi julkaisupäivänään Hanteo Chartin mukaan 2,39 miljoonaa kappaletta.

## Kappaleet

## Lähteet
Formosa Television

**Formosa Television** (, lyhyemmin vain **FTV** tai ) on taiwanilainen televisiokanava, jonka pääkonttori sijaitsee Taipeissa.

Televisiokanava aloitti toimintansa 27. maaliskuuta 1996, ja lähetykset alkoivat 11. kesäkuuta seuraavana vuonna Taipeissa. Alueella oli paljon hokkieninkielistä väestöä, minkä vuoksi FTV on alusta alkaen tuottanut suurimman osan sisällöstään hokkieniksi. Se oli myös ensimmäinen televisiokanava, joka käytti kieltä pääuutisissaan. Lisäksi kanava tuottaa myös jonkin verran englanninkielisiä uutisia.

## Aiheesta muualla

* Kanavan kotisivut 

## Lähteet
Pillupäiväkirjat

**Pillupäiväkirjat** on Yle TV2:lla vuonna 2019 ensimmäisen kerran esitetty suomalainen dokumenttisarja. Aino Sunin ohjaamassa sarjassa on neljä 7–10 minuutin pituista jaksoa, joiden yhteiskesto on 34 minuuttia. Sen pääosissa ovat nuoret naiset Mikaela, Alice ja Iitu sekä muunsukupuolinen Ella Julia, jotka kertovat ajatuksiaan seksistä ja seksuaalisuudesta.

*Pillupäiväkirjojen* budjetti oli 11 000 euroa, josta Suomen elokuvasäätiön tukea oli 4 000 euroa. Ylen toimtusjohtajan Merja Ylä-Anttilan mukaan Ylen osuus oli 2500 euroa. Sarjan esikuva on Ruotsin yleisradioyhtiöm SVT:n vuonna 2017 tuottama sarja *[[Hyvää seksiä]]*.

## Jaksot
#*Mitä jos seksi sattuu?* (9 min.)
#*Swaippaan aina vasemmalle* (7 min.)
#*Minä vääränlainen* (8 min.)
#*Antakaa meidän olla* (10 min.)

## Kritiikki
*Pillupäiväkirjat* on saanut kritiikkiä sosiaalisessa mediassa ja erityisesti se on ollut perussuomalaisten hampaissa. Sarja on noussut usein esille keskusteltaessa Yleisradion budjetista, kun ohjelman turhanpäiväisyydellä ja väitetyllä ideologisuudella on perusteltu yhtiöön kohdistuvia leikkausvaatimuksia. *Pillupäiväkirjoja* ovat arvostelleet myös MTV3:n juontaja Ivan Puopolo sekä kokoomuslainen somevaikuttaja Mats Uotila.

Eduskuntavaalien 2023 alla Perussuomalaiset perusteli Yleisradion rahoituksen vähentämistä *Pillupäiväkirjoilla*. Tuolloin sarjan välttämättömyyden kyseenalaistivat muun muassa perussuomalaisia edustava kirjailija Maria Asunta sekä kokoomuksen kansanedustaja Ben Zyskowicz. Hallitusneuvotteluiden aikana ohjelman nosti esille perussuomalaisten Sebastian Tynkkynen, joka kertoi puolueensa pitävän "huutavana vääryytenä", että Yleisradion rahoja käytetään *Pillupäiväkirjojen* kaltaisiin ohjelmiin.

## Lähteet
Kiinan tasavallan kansalliset sinetit

**Kiinan tasavallan kansalliset sinetit** () on kollektiivinen nimitys kahdelle sinetille, joita käyttää Kiinan tasavallan, eli Taiwanin, presidentti. Sinetit on valmistettu nefriitistä. Sinettien vastaanottaminen on osa presidentin virkaanastumisseremoniaa.

Päätös sinettien käyttöön ottamisesta tehtiin vuonna 1914. Aluksi sinettejä oli kolme, kolmas virkaanastujaissinetti ei ole enää käytössä. Joulukuussa 1949 Kiinan sisällissodan loppuvaiheilla, jolloin kuomintang alkoi vetäytyä Taiwanin saarelle, sinetit ja niistä vastuussa oleva Peng Xiang oli jäänyt Brittiläiseen Hongkongiin, eikä suostunut lähtemään pois sieltä. Pelastaakseen sinetit kommunistisen puolueen armeijalta Tšiang Kai-šek määräsi kaksi miestä, Wang Weishin ja Zhu Dachangin, noutamaan sinetit ja salakuljettamaan ne Taiwaniin osana evakointioperaatiota. Kaksikko sai käyttöönsä sotilaslentokoneen ja joutui tekemään välilaskun Hainanin saarelle. Saatuaan sinetit haltuunsa he lensivät Chiayin kaupunkiin, josta he matkustivat junalla Taipeihin.

Sinettejä kannetaan usein koristeellisilla puisilla alustoilla, jotka on tehnyt Huang Chun-chieh.

Johtuen sinettien painosta, niitä ei paineta leimaa vaativia dokumentteja vasten, vaan päinvastoin: sinetti asetetaan leimapuoli ylöspäin vartavasten tätä varten rakennettuun telineeseen, paperi sen päälle ja lopuksi paperia painetaan kevyesti hieroen, jotta sinetti jättää leimansa.

## Kiinan tasavallan sinetti
Kiinan tasavallan sinetti () on sinetti, jota presidentti käyttää lakien ja valtuuskirjojen ratifioimiseen allekirjoituksen tavoin. Sinetti on valmistettu vihreästä nefriitistä ja se painaa 3,2 kiloa.
Tiedosto:2020. 05.18 國璽 (49912546827).jpg|Kiinan tasavallan sinetti
Tiedosto:中華民國之璽.svg|Malline sinetin painojäljestä


## Kunnian sinetti
Kunnian sinetti () on sinetti, jota presidentti käyttää mm. mitalien ja muiden kunnianosoitusten myöntämiseen vahvistaakseen niitä koskevat määräykset. Sinetti on valmistettu valkoisesta nefriitistä ja se painaa 4,3 kiloa.
Tiedosto:2020. 05.18 國璽 (49911733993).jpg|Kunnian sinetti
Tiedosto:榮典之璽.svg|Malline sinetin painojäljestä


## Lähteet
Mikko Niemelä (professori)

**Mikko Niemelä** (s. 1976) on suomalainen sosiologi, joka toimii sosiologian professorina Turun yliopistossa. Hän väitteli valtiotieteiden tohtoriksi Turun yliopistossa vuonna 2005.

## Julkaisut

* Mikko Niemelä: *Tulot, kulutus ja toimeentulo: tutkimuksia pienituloisuuden ja kulutuksen välisistä yhteyksistä* (väitöskirja). Turun yliopisto 2005.
* Pauli Forma, Mikko Niemelä ja Arttu Saarinen (toim.): *Hyvinvointivaltion kilpailuttaminen*. Kunnallisalan kehittämissäätiö 2008.
* Mikko Niemelä ja Juho Saari (toim.): *Politiikan polut ja hyvinvointivaltion muutos*. Kansaneläkelaitos 2011. Saatavilla internetissä
* Pauliina Havakka, Mikko Niemelä ja Hannu Uusitalo (toim.): *Sosiaalivakuutus*. Finva 2012.
* Olli Kangas, Mikko Niemelä ja Anu Raijas (toim.): *Takaisin perusteisiin: Perusturvan riittävyys kulutuksen näkökulmasta*. Kansaneläkelaitos 2013. Saatavilla internetissä
* Mikko Niemelä ja Juho Saari (toim.): *Huono-osaisten hyvinvointi Suomessa*. Kansaneläkelaitos 2013. Saatavilla internetissä
* Mikko Niemelä (toim.): *Eurooppalaiset elinolot*. Kansaneläkelaitos 2014. Saatavilla internetissä
* Mikko Niemelä, Lauri Kokkinen, Jutta Pulkki, Arttu Saarinen ja Liina-Kaisa Tynkkynen (toim.): *Terveydenhuollon muutokset: politiikka, järjestelmä ja seuraukset*. Tampereen yliopisto 2015. Saatavilla internetissä

## Lähteet

## Aiheesta muualla

* ResearchGate
* Google Scholar
Minna Opas

**Minna Opas** (s. 1977) on suomalainen uskontotieteilijä, joka toimii uskontotieteen professorina Turun yliopistossa. Hän on myös Turun yliopiston Centre for the Study of Christian Cultures -tutkimuslaitoksen johtaja sekä *Temenos: Nordic Journal of Comparative Religion* -tiedejulkaisun toinen päätoimittaja. Hän väitteli filosofian tohtoriksi Turun yliopistossa vuonna 2008.

Opas on tehnyt etnografista tutkimusta yine-kansan parissa Diamanten kylässä Perussa. Hän on tarkastellut etenkin paikallista kristinuskoa.

## Julkaisut

* Outi Fingerroos, Minna Opas ja Teemu Taira (toim.): *Uskonnon paikka: Kirjoituksia uskontojen ja uskontoteorioiden rajoista*. Suomalaisen Kirjallisuuden Seura 2004.
* Minna Opas: *Different but the Same: Negotiation of Personhoods and Christianities in Western Amazonia* (väitöskirja). Turun yliopisto 2008. Saatavilla internetissä
* Minna Opas, Pirjo Kristiina Virtanen ja Sarri Vuorisalo-Tiitinen (toim.): *Islas de la locura: normatividad y marginalización en América Latina: Islas of madness: normativity and marginalization in Latin America*. Instituto Iberoamericano de Finlandia 2010.
* Minna Opas ja Anna Haapalainen (toim.): *Christianity and the Limits of Materiality*. Bloomsbury Publishing 2017.
* Tiina Mahlamäki ja Minna Opas (toim.): *Uushenkisyys*. Suomalaisen Kirjallisuuden Seura 2022.
* Elise Capredon, César Ceriani Cernadas ja Minna Opas (toim.): *Indigenous Churches: Anthropology of Christianity in Lowland South America*. Palgrave 2023.

## Lähteet

## Aiheesta muualla

* ORCID
* Google Scholar
Eckstein

**Eckstein** () on saksankielinen sukunimi, joka tarkoittaa "kulmakiveä". Vuonna 2023 Suomen väestötietojärjestelmässä oli 23 elävää Eckstein-nimistä henkilöä.

## Tunnettuja Eckstein-nimisiä

* Ashley Eckstein (s. 1981), yhdysvaltalainen näyttelijä
* Bernd Eckstein (s. 1953), itäsaksalainen mäkihyppääjä
* Hans Eckstein (1908–1985), saksalainen vesipalloilija

Lisäksi:

* Billy Eckstine (1914–1993), syntymänimeltään William Eckstein, yhdysvaltalainen laulaja ja orkesterinjohtaja

## Lähteet
Taiwanin presidentinvaali 2024

**Taiwanin vuoden 2024 presidentinvaali** pidettiin 13. tammikuuta. Siinä valittiin maalle uusi presidentti ja varapresidentti. Istuva presidentti, Tsai Ing-wen, ei voinut enää asettua ehdolle, koska oli jo toiminut virassa kaksi kautta. Samanaikaisesti pidettiin myös maan parlamenttivaalit.

## Vaalijärjestelmä
Presidentin tulee olla vähintään 40-vuotias Kiinan tasavallan kansalainen. Sama pätee varapresidenttiin, joka valitaan samalla kertaa. Presidentin virkakausi on neljä vuotta ja sama henkilö voidaan valita uudelleen kerran.

Taiwanin kotitalousrekisteri pitää automaatisesti kirjaa äänioikeutetuista kansalaisista. Äänestäjäksi ei tarvitse erikseen rekisteröityä paitsi, jos kansalainen asuu ulkomailla. Äänestysikäraja on 20.

## Ehdokasasettelu
Määräaikaan mennessä ehdokkaiksi oli rekisteröitynyt kolme henkilöä. Kaikki presidenttiehdokkaat ovat aiemmin toimineet erikoiskuntien pormestareina.

### Pääpuolueet
Demokraattinen edistyspuolue valitsi huhtikuun puolessa välissä ehdokkaakseen istuvan varapresidentin ja puolueen puheenjohtajan, William Lain. Puolueen sisäinen ehdokasasettelu oli sulkeutunut kuukautta aiemmin, eikä kukaan muu ilmoittautunut Lain haastajaksi. DPP:n varapresidenttiehdokkaaksi on povattu Hsiao Bi-khimia, joka toimii Taipein epävirallisena suurlähettiläänä Yhdysvaltoihin. Lai on sanonut haluavansa varapresidenttiehdokkaakseen nimenomaan naisen. Hsiaon valinta vahvistettiin 20. marraskuuta.

Foxconnin perustaja Terry Gou on ilmoittanut tavoittelevansa ehdokkuutta kuomintangin listoilta. Gou on aiemmin kuulunut puolueeseen, mutta erosi vuonna 2019, koska ei tullut valituksi puolueen presidenttiehdokkaaksi. Kuomintangin sääntöjen mukaan presidenttiehdokkaaksi pyrkivän henkilön tulee olla puolueen jäsen vähintään neljä vuotta, minkä vuoksi Goun mahdollisuus ehdokkuuteen on herättänyt kysymyksiä. Kuomintang valitsi lopulta Uuden-Taipein kaupunginjohtajan Hou Yu-ih’n presidenttiehdokkaaksi 17. toukokuuta 2023. Kuomintangin varapresidenttiehdokkaaksi nimitettiin Jaw Shaw-kong.

### Pienemmät puolueet ja sitoutumattomat
Valvonta-yuanin entinen presidentti Wang Chien-shien, joka edustaa Uutta puoluetta, ilmoitti maaliskuussa 2023 olevansa kiinnostunut presidenttiehdokkuudesta.

Taiwanin kansanpuolue asetti 17. toukokuuta 2023 ehdokkaakseen perustajansa ja puolueen puheenjohtajan Ko Wen-jen. Puolue valitsi varapresidenttiehdokkaakseen kansanedustajana toimivan Cynthia Wun.

Terry Gou, joka ei päässyt kuomintangin ehdokkaaksi, ilmoitti elokuun 2023 lopussa lähtevänsä ehdokkaaksi sitoutumattomana. Hän ilmoitti syskuussa valinneensa varapresidenttiehdokkaakseen laulajan ja näyttelijän, Lai Pei-hsian. Gou ilmoitti tosin 24. marraskuuta jättäytyvänsä pois vaaleista.

## Tulokset

Lai voitti vaalit saatuaan suurimman osuuden äänistä. Hou myönsi tappionsa klo 20 aikaan vaali-illasta ja Ko teki samoin hieman myöhemmin samana iltana. Lain on tarkoitus vannoa virkavalansa 20. toukokuuta 2024.

## Lähteet
Røyken og Hurums Avis

**Røyke og Hurums Avis** (lyh. **RHA**) on norjalainen vuonna 1976 perustettu paikallislehti, jonka kotikunta on Asker. Lehti ilmestyy kahdesti viikossa ja kuuluu Amedia-konserniin.
## Lähteet

## Aiheesta muualla
* Lehden verkkosivut
Destin

**Destin** on miehen etunimi, joka alkuperä on todennäköisesti ranskankielisessä sanassa *destin*, "kohtalo". Se äännetään ranskaksi  ja englanniksi .

## Tunnettuja Destin-nimisiä

* Destin Daniel Cretton (s. 1978), yhdysvaltalainen elokuvantekijä
* Destin Damachoua (s. 1986), ranskalais-keskiafrikkalainen koripalloilija
* Destin Destine (1895–?), haitilainen ampuja
* Destin Sandlin (s. 1981), yhdysvaltalainen insinööri ja tubettaja

## Lähteet
Field

**Field** () on englanninkielinen sukunimi, joka tarkoittaa peltoa tai kenttää. Vuonna 2023 Suomen väestötietojärjestelmässä oli 26 elävää Field-nimistä henkilöä.

## Tunnettuja Field-nimisiä

* Ayda Field (s. 1979), yhdysvaltalainen näyttelijä
* Betty Field (1913–1973), yhdysvaltalainen näyttelijä
* Cyrus West Field (1819–1892), yhdysvaltalainen liikemies, ensimmäisen transatlanttisen kaapelin toteuttaja
* Eugene Field (1850–1895), yhdysvaltalainen kirjailija
* John Field (1782–1837), irlantilainen säveltäjä ja pianisti
* Marshall Field (1834–1906), yhdysvaltalainen liikemies
* Rachel Field (1894–1942), yhdysvaltalainen kirjailija
* Sally Field (s. 1946), yhdysvaltalainen näyttelijä
* Todd Field (s. 1964), yhdysvaltalainen elokuvantekijä ja näyttelijä
* Winston Field (1904–1969), Etelä-Rhodesian pääministeri.

## Lähteet
Nationalföreningen för trafiksäkerhetens främjande

**Nationalföreningen för trafiksäkerhetens främjande** (lyh. **NTF**) on ruotsalainen liikenneturvallisuutta edistävä yhdistys. Se perustettiin vuonna 1934 Ruotsin tuolloisen liikenne- ja viestintäministerin Henning Leon aloitteesta. NTF:n valtakunnallinen toiminta on jaettu kymmeneen paikallisyhdistykseen.

Delegates-in-conversation-at-NTFs-meeting-142449822762.jpg|NTF:n kokous vuonna 1951.

## Lähteet

## Aiheesta muualla
* Yhdistyksen verkkosivut
NTF

**NTF** voi tarkoittaa ainakin seuraavia asioita:

* Nationalföreningen för trafiksäkerhetens främjande, NTF, ruotsalainen liikenneturvallisuusjärjestö
* Den norske tannlegeforening, NTF, norjalainen hammaslääkärien ammattiliitto
* Nordiska Transportarbetarefederationen, NTF, Pohjoismaiden kuljetustyöntekijöiden liitto
Lester

**Lester** () on englannin kielessä sekä sukunimi että miehen etunimi. Vuonna 2023 Suomen väestötietojärjestelmässä oli 18 elävää henkilöä, joiden sukunimi oli Lester.

## Tunnettuja henkilöitä, joiden sukunimi on Lester

* Adrian Lester (s. 1968), englantilainen näyttelijä
* Dayron Lester (s. 1986), kuubalainen nyrkkeilijä
* Harry Lester (s. 1983), yhdysvaltalainen kreikkalais-roomalainen painija
* Jon Lester (s. 1984), yhdysvaltalainen baseballpelaaja
* Ketty Lester (s. 1934), yhdysvaltalainen laulaja ja näyttelijä
* Loren Lester (s. 1960), yhdysvaltalainen näyttelijä
* Mark Lester (s. 1958), brittiläinen näyttelijä
* Mark L. Lester (s. 1946), yhdysvaltalainen elokuvantekijä
* Phil Lester (s. 1987), brittiläinen videobloggaaja ja radiojuontaja
* Richard Lester (s. 1932), yhdysvaltalainen elokuvaohjaaja

## Tunnettuja henkilöitä, joiden etunimi on Lester

* Lester Bird (1938–2021), Antigua ja Barbudan pääministeri
* Lester Bowie (1941–1999), yhdysvaltalainen jazzmuusikko ja -säveltäjä
* Lester Brown (s. 1934), yhdysvaltalainen ympäristöasiantuntija
* Lester del Rey (1915–1993), yhdysvaltalainen tieteiskirjailija
* Harold Lester Johnson (1921–1980), yhdysvaltalainen tähtitieteilijä
* Lester Lane (1932–1973), yhdysvaltalainen koripalloilija ja valmentaja
* Lester Patrick (1883–1960), kanadalainen jääkiekkoilija ja valmentaja
* Lester B. Pearson (1897–1972), Kanadan pääministeri
* Lester James Peries (1919–2018), srilankalainen elokuvantekijä
* Lester Rodney (1911–2009), yhdysvaltalainen toimittaja
* Lester Thurow (1938–2016), yhdysvaltalainen taloustieteilijä
* Lester L. Wolff (1919–2021), yhdysvaltalainen poliitikko
* Lester Young (1909–1959), yhdysvaltalainen jazzmuusikko

Lisäksi:

* Les Paul (1915–2009), oikealta nimeltään Lester Polsfuss, yhdysvaltalainen kitaristi ja lauluntekijä

## Lähteet
Matti Suihkonen

**Matti Veikko Suihkonen**  (s. 22. kesäkuuta 1944 Suonenjoki) on suomalainen eläköitynyt metsänhoitaja, opettaja ja metsätalouden asiantuntija ja johtaja, joka on saanut metsäneuvoksen arvonimen.

## Henkilöhistoria
Suihkosen vanhemmat olivat maanviljelijä Sulo Suihkonen ja emäntä Aili Heimonen. Hänen puolisonsa vuodesta 1968 on erityisopettaja Raija Mononen. Suihkonen kävi kansa- ja kansalaiskoulun 1959, suoritti Pohjois-Savon metsäkoulun metsätalouskurssin 1965 ja valmistui metsäteknikoksi Kotkan puutalousopistosta 1967. Metsäteknikkojen konekurssin hän suoritti 1968 ja metsätalouden opettajatutkinnon 1971. Keskikoulun Suihkonen kävi Savonlinnan lyseossa 1972 ja valmistui metsänhoitajaksi Helsingin yliopistosta 1978. 

Suihkonen oli VR:n tallimies Pieksämäellä 1962, Pohjois-Savon metsänhoitolautakunnan metsäharjoittelija 1963, Enso-Gutzeitin metsäharjoittelija 1963–1965 ja metsätyönjohtaja 1968–1969, Itä-Savon metsäkoulun metsäteknikko-opettaja Savonlinnassa 1969–1975, Itä-Savon metsänhoitoyhdistysten liiton apulaistoiminnanjohtaja 1975, Itä-Savon piirimetsälautakunnan metsätalouden suunnittelija 1975–1976, Enso-Gutzeitin leimikoiden suunnittelija ja pystymittaaja 1977, Itä-Savon piirimetsälautakunnan metsätalouden suunnittelija 1978, Itä-Savon metsäkoulun kurssiosaston esimies 1978–1979, Itä-Savon piirimetsälautakunnan koulutusmetsänhoitaja 1979–1980, suunnittelumetsänhoitaja 1979, piirimetsänhoitaja 1980–1983 sekä päämetsänhoitaja ja vuodesta 1987 johtaja 1983–1993. 

Pohjois-Savon metsäkeskuksen johtajana Kuopiossa Suihkonen toimi 1993–2006. Hänellä oli myös useita asiantuntija- ja luottamustehtäviä. Metsäneuvoksen arvonimen Suihkonen sai 2003.

## Julkaisuja
* *Saimaan metsänhoitajat ry 1945–85*, 1985
* *Metsänuudistajan vero-opas*, 1991
* *Suurjärven Suihkosia: 11 sukupolvea, 5 vuosisadalta*, 2012
* *Savottapolku: aikalaiskuvauksiin painottunut elämänpolku metsurista metsäneuvokseksi*, 2016.

## Lähteet
Prieto

**Prieto** on espanjankielinen sukunimi, joka tarkoittaa "tummaa".

## Tunnettuja Prieto-nimisiä
* Audrey Prieto (s. 1980), ranskalainen vapaapainija
* David Prieto (s. 1983), espanjalainen jalkapalloilija
* Félix del Blanco Prieto (1937–2021), espanjalainen katolinen arkkipiispa
* Indalecio Prieto (1883–1962), espanjalainen poliitikko
* José Prieto (s. 1946), espanjalainen jousiampuja
* José Joaquín Prieto (1786–1854), Chilen presidentti
* Luis Prieto (s. 1979), espanjalainen jalkapalloilija
* Manuel García Prieto (1859–1938), Espanjan pääministeri
* Rodrigo Prieto (s. 1965), meksikolainen elokuvaaja
* Xabi Prieto (s. 1983), espanjalainen jalkapalloilija.

## Lähteet
Simone Paris

**Simone Paris** (*Simone Marie-Thérèse Maderon*; 10. syyskuuta 1909 Pariisi – 17. joulukuuta 1985 Mantes-la-Jolie) oli ranskalainen elokuva- ja teatterinäyttelijä.

Hän teki elokuvarooleja vuodesta 1936 alkaen ja otti taiteilijanimensä vuonna 1939. 

Hän julkaisi muistelmansa vuonna 1977 nimellä *Paris sur l’oreiller*. Hän oli naimisissa näyttelijä Maurice Cronierin kanssa.

## Valikoitu filmografia
**Ils étaient neuf célibataires* (1939)
**Le Martyr de Bougival* (1949)
*Je l'ai été trois fois (1952)
**La Fugue de monsieur Perle* (1952)
**La Minute de vérité* (1952)
**Le Comte de Monte-Cristo*  (1954)
**Au diable la vertu* (1954)
**Votre dévoué Blake* (1954)
**L'Air de Paris* (1954)
**L'Affaire des poisons* (1955)
**Napoleon* (1955)
**Cela s'appelle l'aurore* (1956)
**Don Juan* (1956)
**Bob le Flambeur* (1956)
**Mademoiselle Strip-tease* (1957)
**Isabelle a peur des hommes*  (1957)
**Mon pote le gitan* (1959)
**La Française et l'Amour* (1960)
**[[Mies ja nainen (elokuva)|Mies ja nainen]]* (1962)
**Les femmes d'abord* (1963)
**L'Amour à la mer* (1965)
**Salut l'artiste* (1973)

## Lähteet
Paweł

**Paweł** () on puolankielinen miehen etunimi. Sen juuret ovat latinankielisessä sukunimessä Paulus, joka tarkoittaa "pientä" tai "vaatimatonta". Tämän nimen teki kuuluisaksi apostoli Paulus eli Paavali.

## Tunnettuja Paweł-nimisiä

* Paweł Adamowicz (1965–2019), puolalainen poliitikko
* Paweł Althamer (s. 1967), puolalainen taiteilija
* Paweł Brożek (s. 1983), puolalainen jalkapalloilija
* Paweł Cibicki (s. 1994), ruotsalainen jalkapalloilija
* Paweł Czapiewski (s. 1978), puolalainen keskimatkojen juoksija
* Paweł Dawidowicz (s. 1995), puolalainen jalkapalloilija
* Paweł Dronia (s. 1989), puolalais-saksalainen jääkiekkoilija
* Paweł Fajdek (s. 1989), puolalainen moukarinheittäjä
* Paweł Janas (s. 1953), puolalainen jalkapalloilija ja valmentaja
* Paweł Jaroszewicz (s. 1984), puolalainen rumpali
* Paweł Korzeniowski (s. 1985), puolalainen uimari
* Paweł Kryszałowicz (s. 1974), puolalainen jalkapalloilija
* Paweł Łukaszewski (s. 1968), puolalainen säveltäjä
* Paweł Mąciwoda (s. 1967), puolalainen basisti
* Paweł Pawlikowski (s. 1957), puolalainen elokuvantekijä
* Paweł Pietrzak (s. 1981), puolalainen rumpali
* Paweł Skrzecz (s. 1957), puolalainen nyrkkeilijä
* Paweł Socha (s. 1935), puolalainen katolinen piispa
* Paweł Rakoczy (s. 1987), puolalainen keihäänheittäjä
* Paweł Woicki (s. 1983), puolalainen lentopalloilija
* Paweł Wojciechowski (s. 1989), puolalainen seiväshyppääjä
* Paweł Zagumny (s. 1977), puolalainen lentopalloilija

## Katso myös
* Pavel

## Lähteet
Uti vår hage

**Uti vår hage** (suom. *Haassamme*) on yksi Ruotsin tunnetuimmista kansanlauluista. Sitä lauletaan erityisesti keväisin vappujuhlissa ja koulujen päättäjäisissä. Laulun sanat kirjasi ylös Hugo Lutteman Gotlannissa 1880-luvulla ja myöhemmin Hugo Alfvén sovitti sen. Erään myytin mukaan laulun kertosäkeessä mainittavat kasvit olisivat aborttirohdoksen resepti.

Laulun on kääntänyt suomen kielelle Sauvo Puhtila.
## Lähteet
Michaela

**Michaela** on naisen etunimi. Se on naispuolinen vastine miehen etunimelle Michael, jonka juuret ovat hepreankielisessä nimessä מיכאל‎ eli "kuka on Jumalan kaltainen?" Tämän nimen teki suosituksi Raamatussa esiintyvä arkkienkeli Mikael. Nimi Michaela äännetään saksaksi  ja englanniksi . 

Suomessa etunimi Michaela on annettu vuoteen 2023 mennessä alle 1 409 ihmiselle.

## Tunnettuja Michaela-nimisiä

* Michaela Abam (s. 1997), kamerunilainen jalkapalloilija
* Michaela Blyde (s. 1995), uusiseelantilainen rugbypelaaja
* Michaela Caspar (s. 1960), saksalainen näyttelijä
* Michaela Coel (s. 1987), brittiläinen näyttelijä ja käsikirjoittaja
* Michaela Conlin (s. 1978), yhdysvaltalainen näyttelijä
* Michaela Dorfmeister (s. 1973), itävaltalainen alppihiihtäjä
* Michaela Garecht (1979–?), yhdysvaltalainen ihmisryöstön uhri
* Michaela Gerg-Leitner (s. 1965), saksalainen alppihiihtäjä
* Michaela Gigon (s. 1977), itävaltalainen pyöräsuunnistaja
* Michaela Hončová (s. 1992), slovakialainen tennispelaaja
* Michaela Kirchgasser (s. 1985), itävaltalainen alppihiihtäjä
* Michaela Madsen (s. 1993), suomalainen lentopalloilija
* Michaela McManus (s. 1983), yhdysvaltalainen näyttelijä
* Michaela Meijer (s. 1993), ruotsalainen seiväshyppääjä
* Michaela Moua (s. 1976), suomalainen koripalloilija
* Michaela Pejzlová (s. 1997), tšekkiläinen jääkiekkoilija
* Michaela Polleres (s. 1997), itävaltainen judoka
* Michaela Schaffrath (s. 1970), saksalainen pornonäyttelijä
* Michaela Söderholm (s. 1992), Miss Suomi 2017
* Michaela Tabb (s. 1967), brittiläinen poolpelaaja ja -tuomari
* Michaela Wenig (s. 1992), saksalainen alppihiihtäjä

## Lähteet
Fabien

**Fabien** () on ranskankielinen miehen etunimi. Sen alkuperä ovat latinankieliset sukunimet Fabianus ja Fabius, jotka puolestaan perustuvat latinan sanaan *faba*, "papu". Suomessa etunimi Fabien on vuoteen 2023 mennessä annettu yhteensä alle 161 ihmiselle.

## Tunnettuja Fabien-nimisiä

* Fabien Barthez (s. 1971), ranskalainen jalkapallomaalivahti
* Fabien Bourgeois (s. 1995), ranskalainen jääkiekkoilija
* Fabien Camus (s. 1985), tunisialainen jalkapalloilija
* Fabien Causeur (s. 1987), ranskalainen koripalloilija
* Fabien Claude (s. 1994), ranskalainen ampumahiihtäjä
* Fabien Cool (s. 1972), ranskalainen jalkapallomaalivahti
* Fabien-Zoël Decelles (1870–1942), kanadalainen katolinen piispa
* Fabien Frankel (s. 1994), brittiläinen näyttelijä
* Fabien Noël (s. 1959), ranskalainen uimari
* Fabien Rohrer (s. 1975), sveitsiläinen lumilautailija
* Fabien Roy (1928–2023), kanadalainen poliitikko
* Fabien Sanchez (s. 1983), ranskalainen ratapyöräilijä

## Lähteet
Hauser

**Hauser** () on saksankielinen sukunimi. Se viittaa saksan sanaan *Haus*, "talo", ja tarkoittaa ihmistä, joka tarjoaa asumuksia muille ihmisille. Vuonna 2025 Suomen väestötietojärjestelmässä oli 59 elävää Hauser-nimistä henkilöä.

## Tunnettuja Hauser-nimisiä

* Cole Hauser (s. 1975), yhdysvaltalainen näyttelijä
* Eduard Hauser (s. 1948), sveitsiläinen maastohiihtäjä
* Gerald Hauser (s. 1961), itävaltalainen yrittäjä, poliitikko ja europarlamentaarikko
* Hans Hauser (1911–1974), itävaltalainen alppihiihtäjä
* Kaspar Hauser (1812–1833), saksalainen löytölapsi
* Lisa Hauser (s. 1993), itävaltalainen ampumahiihtäjä
* Paul Walter Hauser (s. 1986), yhdysvaltalainen näyttelijä

## Lähteet
Hodge

**Hodge** () on englanninkielinen sukunimi. Sen alkuperä on todennäköisesti nimi Hogge, joka oli keskienglannissa lempinimi Rogerille. Se saattaa viitata myös keskienglannin sanoihin *hog* ja *hogge*, jotka tarkoittavat sikaa. Vuonna 2026 Suomen väestötietojärjestelmässä oli yhteensä 22 elävää Hodge-nimistä henkilöä.

## Tunnettuja Hodge-nimisiä

* Aldis Hodge (s. 1986), yhdysvaltalainen näyttelijä
* Archibald Alexander Hodge (1823–1886), yhdysvaltalainen presbyteeriteologi ja professori
* Chad Hodge (s. 1977), yhdysvaltalainen käsikirjoittaja ja tuottaja
* John R. Hodge (1893–1963), yhdysvaltalainen kenraali
* Ken Hodge (s. 1944), kanadalainen jääkiekkoilija
* Luke Hodge (s. 1984), australialainen australialaisen jalkapallon pelaaja
* Patricia Hodge (s. 1946), englantilainen näyttelijä
* Percy Hodge (1890–1967), brittiläinen estejuoksija
* Steve Hodge (s. 1962), englantilainen jalkapalloilija ja valmentaja.

## Kuvitteellisia Hodge-nimisiä

* Bree Van de Kamp, ent. Hodge, hahmo yhdysvaltalaisessa televisiosarjassa *[[Täydelliset naiset]]*

## Lähteet
Mikkelsen

**Mikkelsen** () on tanskankielinen sukunimi, joka tarkoittaa "Mikkelin poikaa". Vuonna 2023 Suomen väestötietojärjestelmässä oli yhteensä 47 elävää Mikkelsen-nimistä henkilöä.

## Tunnettuja Mikkelsen-nimisiä

* Andreas Mikkelsen (s. 1989), norjalainen ralliautoilija
* Brian Mikkelsen (s. 1966), tanskalainen poliitikko
* Ejnar Mikkelsen (1880–1971), tanskalainen merimies ja tutkimusmatkailija
* Lars Mikkelsen (s. 1964), tanskalainen näyttelijä
* Mads Mikkelsen (s. 1965), tanskalainen näyttelijä
* Sonja Mikkelsen (s. 1955), tanskalainen poliitikko
* Vern Mikkelsen (1928–2013), yhdysvaltalainen koripalloilija

## Lähteet
Luettelo kansallisista postilaitoksista

**Tämä on luettelo  [[Maailman postiliitto|Maailman postiliiton]]  jäsenmaiden postilaitoksista** 

## Luettelo

## Lähteet
Kognitiivinen kehitys

**Kognitiivinen kehitys** on tiedon vastaanottamiseen, käsittelyyn ja varastointiin liittyvien taitojen kehitystä. Kognitiivisia taitoja ovat esimerkiksi ajattelu, havaitseminen, muistaminen, oppiminen, suunnittelu, ongelmanratkaisukyky, päätöksentekokyky ja keskittymiskyky.

Psykologiassa kognitiivinen kehitys on tärkeä osa-alue. Monet psykologit ovat tutkineet ja luoneet teorioita siitä, kuinka kognitiivinen kehitys etenee. Yksi tunnetuimmista teorioista on Jean Piaget'n. Tässä teoriassa kehitys jaetaan neljään vaiheeseen:
* Sensomotorinen vaihe (0–2 vuotta)
* Esioperaalinen vaihe (2 - 6 vuotta)
* Konkreettisten operaatioiden vaihe (6 -11 vuotta)
* Formaalien operaatioiden vaihe (11 ja vanhemmat)

Erik H. Eriksonin teoriassa jokainen kehitysvaihe pitää sisällään kriisin, joka läpikäytynä mahdollistaa normaalin kehityksen jatkumisen.

Lev Vygotskin teoria on kulttuurihistoriallista koulukuntaa, joka painottaa historian ja kulttuurin merkitystä. Hänen teoriansa oppimisesta painottaa sosiaalisen vuorovaikutuksen merkitystä sekä kielen ja ajattelun välistä yhteyttä.

Myöhemmin psykologiassa on painotettu ympäristötekijöiden ja vuorovaikutuksen merkitystä. Esimerkiksi kannustava ympäristö voi helpottaa lapsen ajattelun kehittymistä.

## Kirjallisuutta

* *The Essential Child: Origins of Essentialism in Everyday Thought* (2005). Oxford University Press: 

## Lähteet
Komossan baptistiseurakunta

**Komossan baptistiseurakunta** tai **Komossan rukoushuone** (, aik. *Paljaks församling*) on Vöyrin Oravaisten Komossassa toimiva baptistiseurakunta. Seurakunta kuuluu Finlands svenska baptistsamfund -kirkkokuntaan. Seurakunta perustettiin 29. joulukuuta 1902 alun perin Paljakan kylässä kastetilaisuuden yhteydessä ja paikalla olivat Johan Källman Forsbyn baptistiseurakunnasta ja Johan Rausk Pensalan baptistiseurakunnasta.

Seurakunnan kappeli valmistui Paljakkaan vuonna 1905. 1940–1960-luvuilla Paljakassa asui noin 40 ihmistä, joista suurin osa kuului baptistiseurakuntaan. Kaupungistumisen ja maastamuuton seurauksena kylä kuitenkin tyhjeni ihmisistä, ja kappeli myytiin. Kokouksia pidettiin tämän jälkeen kodeissa, pääasiassa Björklundin talossa. Myöhemmin seurakunta rakensi Komossaan rukoushuoneen, joka valmistui vuonna 1952. Vuonna 1959 Paljakan baptistiseurakunta hajotettiin ja jäsenet koottiin Oravaisten baptistiseurakuntaan. Komossan rukoushuonetta hoitava yhdistys on edelleen olemassa.

## Seurakunnan johtajat
Seuraavat henkilöt ovat toimineet seurakunnan johtajina:
* 1902–1905: J. Björklund
* 1905–1908: M. H. Lygdman
* 1908: J. P. Isaksson
* 1908–1923: J. Björklund
* Eskil Björklund
* Axel Björklund

## Katso myös
* Finlands svenska baptistsamfund
* Vöyrin seurakunta
* Oxkangarin baptistiseurakunta
* Oxkangarin Betel-seurakunta
* Oravaisten baptistiseurakunta
* Särkimon vapaaseurakunta
* Vöyrin vapaakirkkoseurakunta
* Uskonto Pohjanmaalla

## Lähteet
* 

### Viitteet